રાજકોટ: પેઢલા ગામના મગફળી કૌભાંડે ગુજરાતનું રાજકારણ ગરમ કર્યું છે, વિપક્ષ નેતા જ્યાં જ્યાં મગફળી સળગી છે કે કૌભાંડ થયા છે તે સ્થળે પ્રતિક ઉપવાસ કરી રહ્યાં છે. પેઢલા, ગોંડલ, શાપર બાદ આજે ચોથા દિવસે ધાનાણી રાજકોટના જૂના માર્કેટિંગ યાર્ડ પાસે ધરણા કરી રહ્યાં છે. છ માસ પહેલા યાર્ડમાં 17 કરોડથી વધુ કિંમતના મગફળીના ખાલી બારદાન સળગી ઉઠ્યાં હતા. જો કે કંઇક નાટકીય તપાસ બાદ આજે પરિણામ શૂન્ય છે. આજે ધાનાણીએ ભાજપ પર આક્ષેપ કરતા જણાવ્યું હતું કે, મગફળી કૌભાંડમાં ભ્રષ્ટાચારીઓના મૂળિયા સીએમ સુધી પથરાયેલા છે.